2015. gada 28. aprīlī Rīkojums Nr. 223

Rīgā (prot. Nr. 22  10. §)

**Par Partnerības līguma Eiropas Savienības investīciju fondu   
2014.–2020. gada plānošanas periodam vadības grupas sastāvu**

1. Lai nodrošinātu Partnerības līgumā Eiropas Savienības investīciju fondu 2014.–2020. gada plānošanas periodam (turpmāk – partnerības līgums) noteikto Eiropas Savienības investīciju fondu atbalsta koordināciju, izveidot partnerības līguma vadības grupu (turpmāk – vadības grupa) ar šādu institucionālo sastāvu:

1.1. Finanšu ministrijas pārstāvji:

1.1.1. Eiropas Savienības struktūrfondu un Kohēzijas fonda vadošās iestādes (turpmāk – vadošā iestāde) vadītājs – vadības grupas vadītājs;

1.1.2. vadošās iestādes pārstāvis – vadības grupas vadītāja vietnieks;

1.2. ārvalstu finanšu instrumentu un Eiropas Savienības iniciatīvu koordinējošo institūciju pārstāvji:

1.2.1. Aizsardzības ministrijas pārstāvis;

1.2.2. Ārlietu ministrijas pārstāvis;

1.2.3. Ekonomikas ministrijas pārstāvis;

1.2.4. Iekšlietu ministrijas pārstāvis;

1.2.5. Izglītības un zinātnes ministrijas pārstāvis;

1.2.6. Kultūras ministrijas pārstāvis;

1.2.7. Labklājības ministrijas pārstāvis;

1.2.8. Satiksmes ministrijas pārstāvis;

1.2.9. Tieslietu ministrijas pārstāvis;

1.2.10. Valsts kancelejas pārstāvis;

1.2.11. Veselības ministrijas pārstāvis;

1.2.12. Vides aizsardzības un reģionālās attīstības ministrijas pārstāvis;

1.2.13. Zemkopības ministrijas pārstāvis;

1.3. Pārresoru koordinācijas centra pārstāvis;

1.4. Latvijas Brīvo arodbiedrību savienības pārstāvis;

1.5. Latvijas Darba devēju konfederācijas pārstāvis;

1.6. Latvijas Lielo pilsētu asociācijas pārstāvis;

1.7. Latvijas Pašvaldību savienības pārstāvis;

1.8. Latvijas Tirdzniecības un rūpniecības kameras pārstāvis.

2. Noteikt, ka vadības grupa veic šādus ar partnerības līguma ieviešanu saistītus uzdevumus, kā arī citus uzdevumus tā īstenošanai pieejamā finansējuma ietvaros:

2.1. nodrošina Eiropas Savienības investīciju fondu vadošo iestāžu un citu finansēšanas instrumentu koordinatoru iesaisti, lai nodrošinātu ieguldījumu papildinātību, saskaņotību un nepārklāšanos;

2.2. nodrošina partnerības līguma ietvaros plānoto investīciju koordinēšanu saistībā ar Latvijas nacionālo reformu programmu "Eiropa 2020" stratēģijas īstenošanai, Eiropas Savienības Padomes rekomendācijām un Eiropas Savienības stratēģiju Baltijas jūras reģionam, tai skaitā sniedzot informāciju par progresu mērķu sasniegšanā;

2.3. izvērtē nepieciešamību izdarīt grozījumus partnerības līgumā, arī tad, ja tiek veikti grozījumi kādā no Eiropas Savienības investīciju fondu darbības programmām – darbības programmā "Izaugsme un nodarbinātība", Latvijas lauku attīstības programmā 2014.–2020. gadam vai Rīcības programmā zivsaimniecības attīstībai 2014.–2020. gadam;

2.4. saskaņo stratēģiskos progresa ziņojumus par partnerības līguma īstenošanu.

Ministru prezidenta vietā –

satiksmes ministrs Anrijs Matīss

Finanšu ministra vietā –

iekšlietu ministrs Rihards Kozlovskis